PATVIRTINTA

Vilniaus lopšelio – darželio „Berželis“ direktoriaus 2022 m. rugsėjo 5 d.

įsakymu Nr. V-33

# VILNIAUS LOPŠELIO – DARŽELIO „BERŽELIS“

# PIRMOSIOS PAGALBOS ORGANIZAVIMO TVARKOS APRAŠAS

1. **BENDROSIOS NUOSTATOS**
2. Vilniaus lopšelio – darželio „Berželis“ (toliau – Mokykla) pirmosios pagalbos organizavimo tvarkos aprašas (toliau – Aprašas) parengtas vadovaujantis Lietuvos Respublikos sveikatos apsaugos ministro patvirtintu „Būtinosios medicinos pagalbos teikimo tvarkos ir masto aprašu“, Lietuvos Respublikos sveikatos apsaugos ministro 2003 m. liepos 11 d. įsakymu Nr. V–450 patvirtintu „Sveikatos priežiūros ir farmacijos specialistų kompetencijos teikiant pirmąją medicinos pagalbą, pirmosios medicinos pagalbos vaistinėlių ir pirmosios pagalbos rinkinių aprašymu“, Lietuvos Respublikos sveikatos apsaugos ministro 2008 m. sausio 28 d. įsakymu Nr. V–69 patvirtintu „Privalomųjų pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymų ir atestavimo tvarkos aprašu“, Lietuvos Respublikos sveikatos apsaugos ministro patvirtinta Lietuvos higienos norma HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, Klaipėdos miesto savivaldybės tarybos 2020 m. gegužės 21 d. priimtu sprendimu Nr. T2–113 „Dėl visuomenės sveikatos priežiūros organizavimo švietimo įstaigose“.
3. Aprašas reglamentuoja pirmosios pagalbos organizavimą Mokykloje.

# PIRMOSIOS PAGALBOS ORGANIZAVIMAS

1. Įstaigos darbuotojai gali dirbti tik teisės akto nustatyta tvarka pasitikrinę sveikatą ir išklausę privalomąją higienos įgūdžių mokymų programą, o pedagoginiai darbuotojai ir auklėtojų padėjėjai, išklausę pirmosios pagalbos teikimo mokymų programą bei turėti galiojančius sveikatos žinių atestavimo pažymėjimus. Mokyklos visuomenės sveikatos specialistas ir dirbantys mokytojai turi mokėti teikti pirmąją medicinos pagalbą asmenims, kurių gyvybei ar sveikatai dėl nelaimingo atsitikimo Mokykloje arba ūminės pavojingos ligos gresia pavojus:
   1. įvertinti pagrindinius gyvybės požymius (sąmonę, kvėpavimą, širdies veiklą);
   2. atlikti dirbtinį kvėpavimą ir išorinį širdies masažą;
   3. gaivinti netekusius sąmonės, užspringusius, ištiktus šoko, perkaitusius, ištiktus saulės smūgio ar elektros traumos, pavojingos gyvybei būklės dėl ūmių ligų, apsinuodijimų bei traumų atvejais.
2. Pirmosios medicininės pagalbos teikimo tvarka, kai yra žaizda ar nubrozdinimas:
   1. apnuoginkite sužeistą sritį ir nustatykite, kokia žaizda;
   2. atsargiai pašalinkite nešvarumus, esančius apie žaizdą;
   3. stabdykite kraujavimą;
   4. sutvarstykite žaizdą uždėkite sterilų tvarstį, jį pritvirtinkite.
3. Pirmoji medicininė pagalba kai stabdomas kraujavimas veido srityje:
   1. prie kraujuojančios vietos prispauskite pirštus arba delną;
   2. ant žaizdos dėkite sterilų tvarstį, sutvarstykite, prispauskite ranką;
4. Pirmoji medicininė pagalba sužalojus minkštuosius audinius (raiščius, sausgysles, raumenis):
   1. šaldykite sužeistą vietą (gerai atšaldžius, būna mažesnis tinimas ir mėlynė);
   2. įtverkite, kad galūnė nejudėtų;
   3. pakelkite sužeistą galūnę (mažiau tins ir skaudės).
5. Pirmoji medicininė pagalba esant nudegimui:
   1. sustabdykite aukštos temperatūros poveikį;
   2. nudegusią vietą skubiai šaldykite (šaltu vandeniu 3–10 min.). Šaldykite nenutraukę drabužių nuo nudegusios kūno vietos;
   3. nuplauti nudegimus vandeniu;
   4. apnuoginkite nudegusią vietą, uždenkite steriliu tvarsčiu, sutvarstykite.
6. Pirmoji medicininė pagalba perkaitus:
   1. skubiai išneškite iš karštos aplinkos;
   2. paguldykite pavėsyje ar vėsioje aplinkoje;
   3. atsagstykite rūbus;
   4. vėdinkite ventiliatoriumi, vėduokle;
   5. atvėsinkite dėdami ant kūno sudrėkintą audinį, ant stambių kaklo, pažastų, kirkšnių kraujagyslių šaltus kompresus. Jei nukentėjęs sąmoningas, duokite gerti vėsaus vandens.
7. Mokyklos kiekvienoje ugdymo patalpoje privalo būti pirmosios pagalbos rinkinys:
   1. rinkiniai turi būti lengvai pasiekiami ugdymo metu Mokyklos darbuotojams;
   2. rinkinyje gali būti tik Lietuvos Respublikoje aprobuotų medicinos pagalbos priemonių;
   3. rinkinys turi būti nuolat atnaujinamas ir papildomas; už pirmosios pagalbos rinkinio priežiūrą ir jo papildymą atsakingas visuomenės sveikatos priežiūros specialistas;
   4. pirmosios pagalbos rinkiniu gali naudotis asmenys, teikiantys pirmąją pagalbą.

# II.BAIGIAMOSIOS NUOSTATOS

1. Įstaigos visuomenės sveikatos specialistas ir mokytojai atsakingi už pirmosios pagalbos organizavimą ir vykdymą.
2. Aprašo vykdymo kontrolę atlieka Mokyklos direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_